Barbra Streisand se honde is gekloonBarbra Streisand saam met Miss Scarlet en Miss Violet (Foto: Skermgreep uit Variety-video) Tydens ŉ onderhoud met Variety-tydskrif het die bekende aktrise Barbra Streisand onthul dat haar honde gekloon is. Twee van haar honde, Miss Violet en Miss Scarlett, is gekloon van haar 14-jarige Coton du Tulear Samantha, wat in 2017 dood is. Voor Samantha dood is, het Streisand selle van haar bek en maag geneem, sodat sy gekloon kon word. “Hulle het baie verskillende persoonlikhede,” het Streisand gesê. “Ek wag nou net dat hulle ouer word, sodat ek kan sien of hulle [Samantha] se bruin oë en ernstige persoonlikheid het.” Sy het ook ŉ derde hond, Miss Fanny, wat sy aangeneem het. Toe die twee gekloonde honde opgedaag het, het sy die twee in rooi en pers geklee, om hulle uit te ken, en dis hoe hulle hul name gekry het, Miss Scarlett en Miss Violet. Al drie honde is gereeld op Streisand se Instagram-profiel te sien. Lees die volledige voorbladartikel in Variety.